हिंदी न्यूज़ - सात साल से अपनी ज़िंदगी भर की कमाई के लिए भटक रहा है SGRR का प्रोफ़ेसर – A SGRR professor is moving door to door for his lifelong earnings- हिन्दी समाचार, टुडे लेटेस्ट न्यूज़ इन हिन्दी
सात साल से अपनी ज़िंदगी भर की कमाई के लिए भटक रहा है रिटायर प्रोफ़ेसर
भारतीय हॉकी के सितारे हरदयाल सिंह का निधन, ओलंपिक में दिलाया था गोल्ड
प्रशासनिक लापरवाही खा रही है मसूरी की ख़ूबसूरती, डंपिंग ज़ोन बन गए हैं पहाड़
दून में पहाड़ी शैली में बनेंगे पुलिस बूथ, चौराहों पर दिखेगा ब्रह्मकमल
... और पूर्व प्रधानमंत्री ने दे दिए ढाई सौ करोड़ के पैकेज
सेवा काल में रहते हुए कॉलेज प्रबंधन ने प्रोफ़ेसर शर्मा को दो बार टर्मिनेट किया था लेकिन नैनीताल हाईकोर्ट से उन्हें राहत मिली और कोर्ट ने उनके सभी भुगतान तुरंत करने के आदेश दिए.
Updated: February 15, 2018, 8:15 PM IST
देहरादून के श्री गुरुराम राय पीजी कॉलेज से 2011 में रिटायर हुए प्रोफेसर एसके शर्मा को अब तक न तो जीपीएफ की रकम मिली है और न ही पेंशन मिल रही है.
सरकारी नौकरी से रिटायरमेंट के बाद मिलने वाली रकम सरकारी कर्मचारी के लिए बुढ़ापे का सहारा होती है. लेकिन देहरादून में एक बुजुर्ग पिछले सात साल से अपना ये हक पाने के लिए एड़ियां रगड़ रहा है. देहरादून के श्री गुरुराम राय पीजी कॉलेज से साल 2011 में रिटायर हुए प्रोफेसर एसके शर्मा को अब तक न तो जीपीएफ की रकम मिली है और न ही पेंशन मिल रही है.
प्रोफेसर एसके शर्मा पिछले दो साल से यूं ही सचिवालय में अधिकारियों के चक्कर काट रहे हैं. लेकिन अब तक उन्हें कोई सफलता नहीं मिल पाई है. वह देहरादून के गुरुराम राय पीजी कॉ़लेज में जन्तु वित्रान विभाग में विभागाध्यक्ष थे और साल 2011 में रिटायर हो गए. लेकिन, रिटायरमेऩ्ट के बाद मिलने वाली रकम के लिए आज भी तरस रहे हैं. जीपीएफ की रकम तो छोड़िये पेंशन भी नहीं दी जा रही है.
प्रोफेसर शर्मा का मामला कॉलेज, उच्च शिक्षा निदेशालय और शासन के बीच त्रिशंकु की तरह लटक गया है. दरअसल सेवा काल में रहते हुए कॉलेज प्रबंधन ने उन्हें दो बार टर्मिनेट किया था लेकिन नैनीताल हाईकोर्ट से उन्हें राहत मिली और कोर्ट ने उनके सभी भुगतान तुरंत करने के आदेश दिए.
कोर्ट के आदेश के बाद शासन ने कॉ़लेज को कई चिट्ठियां लिखीं कि इनका भुगतान किया जाए लेकिन, अब तक हुआ कुछ भी नहीं. प्रोफेसर शर्मा कहते हैं कि उन्हें एक विभाग से दूसरे विभाग में धक्के खिलवाए जा रहे हैं.
इस मामले में आरोपों में घिरे कॉलेज प्रबंधन ने इस लेटलतीफी का सारा ठीकरा प्रोफेसर शर्मा पर ही फोड़ दिया. कॉलेज के प्रिंसिपल ने ये भी कहा कि उनकी ओर से कोई देरी नहीं की गई है. हालांकि इस खींचतान में प्रोफ़ेसर शर्मा की ज़िंदगी भर की कमाई फंसी हुई है और वह एक दफ़्तर से दूसरे दफ़्तर तक चक्कर काट रहे हैं. शासन के ज़िम्मेदार अधिकारी इस मामले पर कुछ बोलने को तैयार नहीं हैं.
Updated: August 18, 2018 11:49 PM ISTVIDEO: जब देखते ही देखते झील में समा गई माल रोड
VIDEO: पहाड़ों से गिर रही है भारी भरकम आफत, आप भी देखिए
VIDEO: बागेश्वर में पिंजरे में फंसा गुलदार, देखने के लिए लगी भीड़
VIDEO: जेल में बंद युवक की मौत के बाद रुद्रपुर कोतवाली में हंगामा